**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**334/2019. (IX.16.) Kt. számú**

**határozata**

**A Rehabilitációs Team Kft –vel kötendő együttműködési megállapodás jóváhagyásáról**

Tiszavasvári Város Önkormányzata Képviselő-testülete „**A Rehabilitációs Team Kft –vel kötendő együttműködési megállapodás jóváhagyásáról”**szóló előterjesztéssel kapcsolatban az alábbi döntést hozza:

1. Jóváhagyja a jelen határozat 1 sz. mellékletét képező Együttműködési megállapodást.
2. Felhatalmazza a Polgármestert a megállapodás aláírására.

**Határidő:** azonnal **Felelős:** Szőke Zoltán polgármester

1. Felkéri a jegyzőt, hogy a megállapodás 2. pontjában meghatározott természetbeni támogatás fedezetére a 2019. évi költségvetési rendeletben 2.419.200 Ft kiadási keretösszeget állítson be.

**Határidő:** 2019. szeptember 30. **Felelős:** Ostorháziné dr. Kórik Zsuzsanna jegyző

 **Szőke Zoltán Ostorháziné dr. Kórik Zsuzsanna**

 **polgármester jegyző**

334/2019. (IX.16.) Kt. számú határozat 1. sz. melléklete

**MEGÁLLAPODÁS**

mely létrejött egyrészről **Tiszavasvári Város Önkormányzata** (továbbiakban: Önkormányzat) /székhely: 4440 Tiszavasvári, Városháza tér 4. sz./ képviseletében Szőke Zoltán polgármester, mint Önkormányzat (a továbbiakban: Önkormányzat)

másrészről a **Rehabilitációs Team Kft.** (továbbiakban: Kft.) /székhely: 4440 Tiszavasvári, Kabay János út 39../ képviseletében Volosinóczkiné Szlomoniczki Tímea ügyvezető mint Szolgáltató (a továbbiakban: Szolgáltató)

(a továbbiakban Önkormányzat és Szolgáltató együtt: Felek) között, az alulírott helyen és időben a következő feltételek szerint:

1. Önkormányzat a jelen Megállapodásban meghatározott feltételek szerint Szolgáltatónak az Önkormányzat költségvetésében megjelölt összegben a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 9/2019. (III.29.) önkormányzati rendeletben (Továbbiakban: szociális rendelet) meghatározott gyógyfürdő támogatás keretében biztosítandó kezelések önrészét átvállalja és megfizeti Szolgáltató részére 2019. október 1-jét követően.
2. Önkormányzat a Tiszavasváriban állandó lakóhellyel vagy tartózkodási hellyel rendelkezők számára a Tiszavasvári Szentmihályi Gyógyfürdőben a Rehabilitációs Team Kft. által elvégzett, a NEAK által támogatott kezelésekre a szociális rendeletben foglaltak szerint természetbeni támogatást biztosít minden évben 9 hónapon keresztül. (szeptember 1-jétől május 31-ig, június 1-jétől augusztus 31-ig az ellátás szünetel)
3. Szolgáltató a tárgyhónapot követő hónap 20. napjáig számlát állít ki a tárgyhónapban a kezelést igénybevevők által megfizetendő díjakról az Önkormányzat részére, ezzel egyidejűleg tájékoztatást nyújt az elvégzett kezelésekről, az igénybevevők számáról. Az Önkormányzat szociális rendelete szerinti 10. számú melléklet szerinti kérelmeket és az ahhoz kapcsolódó 11. számú melléklet szerinti igazolásokat megküldi elszámolásával havonta a számlájával egyidejűleg.
4. Önkormányzat a 3. pont szerinti számlát 15 napos fizetési határidővel átutalással megfizeti Szolgáltató………………. számú számlájára.
5. Szolgáltató az éves feladatellátásáról következő év február 15-ig írásban köteles beszámolni.
6. Önkormányzat előre egyeztetett időpontban és személy részvételével, Szolgáltatónál a feladatellátással kapcsolatban ellenőrzést végezhet, melynek során Felek együttműködnek.
7. A jelen megállapodást a Felek csak írásban és közös megegyezéssel módosíthatják.
8. A Felek kötelezettséget vállalnak arra, hogy haladéktalanul egymás tudomására hozzák azokat az értesüléseket, tényeket, körülményeket, amelyek a szerződés szerinti teljesítést befolyásolják.
9. A Felek a szerződésből eredő vitás kérdéseiket megkísérlik egyeztetés útján rendezni, amelynek eredménytelensége esetére kikötik a Nyíregyházi Járásbíróság illetékességét.
10. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.
11. Jelen megállapodás határozatlan időre jön létre.

A Felek egybehangzóan kijelentik, hogy, a jelen megállapodás – 2 számozott oldalból álló és 5 eredeti példányban készült.

Tiszavasvári, 2019…………………..

 ……………………………………. ……………………………………………

 **Tiszavasvári Város Önkormányzata Rehabilitációs Team Kft**

 **képviseli: képviseli:**

 **Szőke Zoltán polgármester Volosinóczkiné Szlomoniczki Tímea ügyvezető**